CELEX: 32016D2365
Language: lv
Date: 2016-12-19 00:00:00
Title: Komisijas Īstenošanas lēmums (ES, Euratom) 2016/2365 (2016. gada 19. decembris), ar ko izveido veidlapas ziņošanai par krāpšanu un pārkāpumiem, kas ietekmē tradicionālo pašu resursu prasījumus, un par pārbaudēm attiecībā uz tradicionālajiem pašu resursiem saskaņā ar Padomes Regulu (ES, Euratom) Nr. 608/2014

22.12.2016   
            
            
               LV
            
            
               Eiropas Savienības Oficiālais Vēstnesis
            
            
               L 350/24
            
         KOMISIJAS ĪSTENOŠANAS LĒMUMS (ES, Euratom) 2016/2365
   (2016. gada 19. decembris),
   ar ko izveido veidlapas ziņošanai par krāpšanu un pārkāpumiem, kas ietekmē tradicionālo pašu resursu prasījumus, un par pārbaudēm attiecībā uz tradicionālajiem pašu resursiem saskaņā ar Padomes Regulu (ES, Euratom) Nr. 608/2014
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Atomenerģijas kopienas dibināšanas līgumu,
   ņemot vērā Padomes 2014. gada 26. maija Regulu (ES, Euratom) Nr. 608/2014, ar ko nosaka Eiropas Savienības pašu resursu sistēmas īstenošanas pasākumus (1), un jo īpaši tās 5. panta 2. punktu un 6. panta 2. punktu,
   apspriedusies ar Padomdevēju komiteju pašu resursu jautājumos,
   tā kā:
   
               (1)
            
            
               Komisijas Lēmums 97/245/EK, Euratom (2) paredz noteikumus par to, kā Kopienu pašu resursu sistēmā dalībvalstis nodod informāciju Komisijai.
            
         
               (2)
            
            
               Lēmumam 97/245/EK, Euratom ir viens juridiskais pamats – Padomes Regula (EK, Euratom) Nr. 1150/2000 (3). Pēc tam, kad stājās spēkā Padomes Lēmums 2014/335/ES (4), informācijas nodošanu Komisijai, ko veic dalībvalstis, reglamentē divas Padomes regulas: Regula (ES, Euratom) Nr. 608/2014 un Regula (ES, Euratom) Nr. 609/2014 (5). Tādēļ ir lietderīgi attiecībā uz katru no šīm regulām pieņemt atsevišķu Komisijas Īstenošanas lēmumu. Noteikumi par kontu pārskatu veidlapām pašu resursu prasījumiem un veidlapu ziņojumiem par neatgūstamām summām, kas atbilst pašu resursu prasījumiem saskaņā ar Lēmumu 97/245/EK, Euratom, ir iekļauti Komisijas Īstenošanas lēmumā (ES, Euratom) 2016/2366 (6). Noteikumi par veidlapām un paraugs ziņošanai par krāpšanu un pārkāpumiem, kas ietekmē tradicionālo pašu resursu prasījumus, un par pārbaudēm attiecībā uz tradicionālajiem pašu resursiem saskaņā ar Lēmumu 97/245/EK, Euratom, būtu jāiekļauj šajā lēmumā.
            
         
               (3)
            
            
               Par krāpšanas un pārkāpumu gadījumiem būtu jāziņo strukturētā veidā.
            
         
               (4)
            
            
               Saskaņā ar Lēmumu 97/245/EK, Euratom dalībvalstīm ir noteikts pienākums sniegt Komisijai informāciju par departamentiem un aģentūrām, kas atbild par ziņošanu. Ir jāparedz, ka dalībvalstis arī informē Komisiju par jebkādām izmaiņām šajā informācijā.
            
         
               (5)
            
            
               Lai nodrošinātu to, ka dalībvalstis pēc iespējas drīz izmanto grozītās veidlapas, jo īpaši attiecībā uz grozīto ieturējuma likmi, šim lēmumam būtu jāstājas spēkā, un tas būtu jāpiemēro no tā publicēšanas dienas.
            
         
               (6)
            
            
               Konsekvences labad šis lēmums un Īstenošanas lēmums (ES, Euratom) 2016/2366 būtu jāpiemēro no vienas un tās pašas dienas,
            
         IR PIEŅĒMUSI ŠO LĒMUMU.
   1. pants
   Dalībvalstis izmanto veidlapu, kas iekļauta šā lēmuma I pielikumā, lai sagatavotu tādu atklātu krāpšanas gadījumu un pārkāpumu aprakstu, kas saistīti ar prasījumiem virs EUR 10 000, un veidlapu, kas iekļauta šā lēmuma II pielikumā, lai sniegtu sīkāku informāciju par stāvokli attiecībā uz krāpšanas gadījumiem un pārkāpumiem, par kuriem Komisijai jau ziņots, tomēr nav izdarīta norāde par to, ka prasījumi piedzīti, anulēti vai nav piedzīti, kā paredzēts Regulas (ES, Euratom) Nr. 608/2014 5. panta 1. punktā.
   2. pants
   Veidlapu, kas pievienota šā lēmuma III pielikumā, dalībvalstis izmanto, lai sagatavotu ziņojumu par pārbaudēm, ko tās veikušas saistībā ar tradicionālajiem pašu resursiem, kā minēts Regulas (ES, Euratom) Nr. 608/2014 6. panta 1. punktā.
   3. pants
   Dalībvalstis informē Komisiju par departamentiem vai aģentūrām, kuras ir atbildīgas par 1. pantā minētā apraksta un 2. pantā minēto ziņojumu sagatavošanu, nosūtīšanu un sīkākas informācijas sniegšanu. Dalībvalstis arī informē Komisiju par jebkādām izmaiņām attiecībā uz informāciju par departamentiem vai aģentūrām.
   4. pants
   Šis lēmums stājas spēkā dienā, kad to publicē Eiropas Savienības Oficiālajā Vēstnesī.
   
      Briselē, 2016. gada 19. decembrī
      
         
            Komisijas vārdā –
         
         
            priekšsēdētājs
         
         Jean-Claude JUNCKER
      
   
   
      (1)  OV L 168, 7.6.2014., 29. lpp.
   
   
      (2)  Komisijas 1997. gada 20. marta Lēmums 97/245/EK, Euratom, ar ko paredz noteikumus par to, kā Kopienu pašu resursu sistēmā dalībvalstis nodod informāciju Komisijai (OV L 97, 12.4.1997., 12. lpp.).
   
      (3)  Padomes 2000. gada 22. maija Regula (EK, Euratom) Nr. 1150/2000, ar ko īsteno Lēmumu 2007/436/EK, Euratom par Eiropas Kopienu pašu resursu sistēmu (OV L 130, 31.5.2000., 1. lpp.).
   
      (4)  Padomes 2014. gada 26. maija Lēmums 2014/335/ES, Euratom par Eiropas Savienības pašu resursu sistēmu (OV L 168, 7.6.2014., 105. lpp.).
   
      (5)  Padomes 2014. gada 26. maija Regula (ES, Euratom) Nr. 609/2014 par metodēm un procedūru, lai darītu pieejamus tradicionālos, PVN un NKI pašu resursus, un par pasākumiem, lai izpildītu kases vajadzības (OV L 168, 7.6.2014., 39. lpp.).
   
      (6)  Komisijas 2016. gada 19. decembra Īstenošanas lēmums (ES, Euratom) 2016/2366, ar ko izveido kontu pārskatu veidlapas pašu resursu prasījumiem un veidlapu ziņojumiem par neatgūstamām summām, kas atbilst pašu resursu prasījumiem saskaņā ar Padomes Regulu (ES, Euratom) Nr. 609/2014 (skatīt šā Oficiālā Vēstneša 30. lpp.).
   
      I PIELIKUMS
      
   
      II PIELIKUMS
      
   
      III PIELIKUMS